พูดถึงร้าน Copper International Buffet – นาทีนี้คงไม่มีใครบอกว่าไม่รู้จัก  เพราะจุดเด่นของร้านที่เป็นการรวมตัวกันของเชฟฝีมือระดับเดียวกับโรงแรมชั้นนำ ผนวกเข้ากับวัตถุดิบระดับพรีเมียมอย่างเนื้อวัววากิว เนื้อแกะ กุ้งแม่น้ำ และแซลมอน  ในราคาที่จ่ายเพียงคนละไม่ถึงพัน ...ทำให้กลายเป็นร้านสุดฮ็อตที่บรรดานักกินสายบุฟเฟต์ทั้งหลายต้องไปจัดกันให้ได้เลยล่ะค่ะ

****-ทำเลที่ตั้ง / บรรยากาศ-****

ร้านอยู่ที่ The Sense ปิ่นเกล้า ชั้น 2  ด้านหน้าร้านมี reception สำหรับลูกค้าที่จองไว้ไปติดต่อเพื่อรับบัตรคิว แล้วมานั่งรอบริเวณเก้าอี้ที่ทางร้านตั้งไว้ให้  ตัวร้านเป็นกระจกโปร่ง ด้านในตกแต่งสไตล์ Industrial เก๋ๆ กว้างขวางดีทีเดียว ทำให้แม้ลูกค้าจะเยอะแต่ก็ไม่รู้สึกอึดอัดนะ

****-การสำรองที่นั่ง-****

สืบเนื่องจากความฮ็อตของร้าน การสำรองที่นั่งจึงจำเป็นมากถึงมากที่สุด  โดยติดต่อได้ตามช่องทางเหล่านี้ค่ะ

โทรศัพท์ : 098-824-1800 / 061-140-1819 และ 092-281-1818
FB : copperbuffet
IG : copperbuffet
Line@ : @copperbuffet

****-รอบเวลาในการทาน-****

● เสาร์ อาทิตย์ วันหยุดนักขัตฤกษ์ เปิดบริการ 4 รอบ
- 11.30 - 13.30 น.
- 13.45 - 15.45 น.
- 17.00 - 19.00 น.
- 19.30 - 21.30 น.

● จันทร์ – ศุกร์ เปิดบริการ 2 รอบ
- 11.30-14.30 น.
- 17.00-22.00 น.

****-ราคา (สุทธิ)-****

ราคาปกติ : 987 บาท / คน
ราคาบัตรสมาชิก : 888 บาท /คน  
ราคาสมาชิก(เดือนเกิด) : 839 บาท / คน (เฉพาะเงินสด-ลดได้ทั้งโต๊ะค่ะ)
ราคาเด็กส่วนสูง 90-120 ซม. : 300 บาท/คน
Phuket Lobster : ต้องสั่งต่างหาก ไม่รวมกับราคาบุฟเฟต์ค่ะ โดยทางร้านตั้งราคาเต็มไว้ที่ 1,100 บาท  แต่เห็นว่าลดราคาให้เหลือตัวละ 599 บาทนะ

****-ไลน์อาหาร-****

[Soup]

เป็นซุปเห็ดทรัฟเฟิลที่รสชาติกลมกล่อม body เข้มข้น ทานกับขนมปังกระเทียมกรอบๆเข้ากันดี ชิมแล้วถูกใจจนต้องเดินไปตักซ้ำซะหลายรอบเลยล่ะ

[Seafood on Ice]

มีทั้งกุ้ง  หอยนางรม (วันที่ไปเป็นหอยนางรมสุราษฎร์ แต่บางช่วงก็จะมีหอยจากแหล่งอื่นๆมาด้วยค่ะ) หอยแมลงภู่นิวซีแลนด์ตัวโตๆ และ Black Mussels จากชิลี เลือกจัดได้ตามชอบ เท่าที่ลองดูความสดเป๊ะทุกอย่าง ยิ่งคนชอบหอยนางรมนี่ฟินเลย สด-หวาน-อร่อย น้ำจิ้มซีฟู้ดนี่อย่างแซ่บ เครื่องเคียงพวกมะนาว น้ำพริกเผา ใบกระถินคือครบค่ะ

[The Grill]

● เนื้อวัววากิวจากออสเตรเลีย – สามารถบอกได้ว่าจะเอาสุกระดับไหน คนกินเค้าบอกว่าดีงามใช้ได้เลยนะ

● เนื้อแกะจากออสเตรเลีย – สั่งเป็นแบบ medium  เนื้อยังมีความเหนียวหั่นยากอยู่นิดๆ แต่ไม่มีกลิ่นสาบ ติดมันพอประมาณไม่มากเกินไป ซอสเกรวี่เห็ดรสกลมกล่อมดี  ในระดับบุฟเฟต์คือถือว่าสอบผ่านฉลุยค่ะ

● กุ้งแม่น้ำเผา – พูดถึงขนาดกุ้งก็ไม่โตมากเท่าบุฟเฟต์โรงแรมที่หัวละเกิน 2,000 หรอกค่ะ แต่ก็ไม่ถึงกับเล็กจนกินลำบาก เอาเป็นว่าสมน้ำสมเนื้อกับราคานั่นล่ะ เนื้อแน่น สด หวานถูกใจอีกเช่นกัน คนชอบกุ้งอย่างเรานี่จัดไปรัวๆไม่มียั้ง

● แซลมอน – ชิ้นค่อนข้างเล็กและบาง แต่ระดับความสุกก็กำลังดีไม่แห้งเกินไป มีซอสเทริยากิราดมาให้ ..อร่อยเลย

[Pizza / ของทอด]

เมนูพวกนี้คือแล้วแต่จังหวะ เพราะทางร้านจะทำเติมออกมาเรื่อยๆ ถ้าไปหยิบพอดีช่วงที่เสร็จออกมาใหม่ๆร้อนๆก็ฟินกันไป ถ้าไปหยิบตอนใกล้หมดความอร่อยก็ดร็อปลงเป็นธรรมดา ในภาพรวมคือไว้ทานสลับไม่ให้จำเจ แต่ไม่ถึงกับโดดเด่นค่ะ

[Cold Cuts]

มีทั้งเนื้อไก่ อกเป็ดรมควัน และแฮมที่วางโชว์ไว้ทั้งขา  คุณภาพโดยรวมคือกลางๆ ประมาณ 3/5 นะ

[อาหารไทย]

เป็นพวกแกงเขียวหวาน ขาหมู ปลาดอรี่นึ่งมะนาว ทำใส่ถาดเตรียมพร้อมไว้ให้ตัก เป็นมุมที่ไม่ได้ลองเพราะอิ่มซะก่อน เลยเม้นต์ไม่ได้น้า

[ซูชิ / ซาชิมิ]

ชอบที่นี่ตรงที่ซูชิจะทำสดๆตามออร์เดอร์  ไม่ได้วางทิ้งไว้จนข้าวแข็งนะ เดินไปสั่งที่บูธแล้วกลับมานั่งรอพนักงานเอามาเสิร์ฟได้เลยค่ะ

● Salmon Sashimi – สีสันลวดลายดูดีมีระดับใช้ได้เลย หั่นมาหนาๆ ..ปลื้มปริ่มสุดๆค่ะ

● Sushi Wagyu Beef Crunchy Sauce – เนื้อวัววากิวแล่บางแผ่คลุมข้าว โปะด้วยไข่กุ้งกรุบๆด้านบน คนกินเค้าฟินเค้าล่ะ

● Sushi Salmon Mayonnaise Sauce – ชิ้นแซลมอน sear มาเบาๆ ท็อปด้วย mayonnaise และไข่กุ้ง เข้ากันดีมากๆ

● Sushi Salmon Saikyo Sauce – เปลี่ยนจาก mayonnaise เป็น Saikyo Sauce ก็อร่อยไปอีกแบบนะ

● Dynamite Roll – เป็นโรลที่หุ้มด้วยแซลมอนและไข่กุ้งกับแป้งเท็มปุระกรอบๆ ชอบมากมายค่ะ

● Spicy Roll – เพิ่มความจัดจ้านด้วยซอส Spicy ชอบอีกเช่นกัน

โดยรวมถ้าเทียบกับบุฟเฟต์ในระดับราคาเท่ากันแล้ว มุมนี้จัดว่าทำได้โดดเด่นเหนือเจ้าอื่นๆแบบค่อนข้างชัดเจน คนชอบซูชิห้ามพลาดค่ะ

[Pasta / ผัดไทย]

เป็นอีกมุมที่ทำสดๆเมื่อสั่ง เมื่ออาหารเสร็จแล้วพนักงานจะมาเสิร์ฟที่โต๊ะให้ เราลองไปเป็น

● ผัดไทยกุ้งแม่น้ำ – เส้นนุ่มเหนียว ผัดมารสจัดจ้านใช้ได้ทีเดียวค่ะ ที่จริงรู้สึกว่าออกจะรสจัดเกินพอดีไปนิดด้วยซ้ำ แต่ก็โอเคเกือบเป๊ะแล้วล่ะ

● สปาเก็ตตี้ซีฟู้ดผัดพริกกระเทียม – จานนี้ก็ทำออกมาได้ดี ได้กลิ่นหอมของกระเทียม พริกแห้ง ให้ความเผ็ดนิดๆที่กำลังพอเหมาะ ทานเพลินทีเดียว

[สลัดและผลไม้]

เป็นมุมเล็กๆที่มีไว้พอให้แก้เลี่ยน ผักสลัดดูหลากหลายพอใช้ ส่วนผลไม้จะธรรมดาๆ จำพวกแตงโม สับปะรด แตงไทย เรียกว่าไม่โดดเด่น แต่ก็จำเป็นต้องมีไว้ทานสลับให้สดชื่นบ้างน่ะนะ

[ของหวาน]

● Ice cream – เป็นสิ่งที่ชอบที่สุดของมุมนี้ค่ะ เนื้อไอศกรีมเนียนใช้ได้ มีหลายรสสลับสับเปลี่ยนไปในแต่ละวัน กลิ่นรสเข้มข้นชัดเจนตามรสที่เลือก ทานเปล่าๆก็ดี เอาไปทานคู่กับขนมก็เลิศ ...รักเลย

● Waffles – เป็นแบบเนื้อเบาพรุน  โรยน้ำตาล icing และ almond ฝานบางๆ ราดซอสคาราเมลเข้ากันดีใช้ได้ รสชาติอยู่ในระดับปานกลางพอทานเพลินๆ แต่พอเอามาคู่กับไอศกรีมก็ดี๊ดีล่ะ

● Panna Cotta – วันแรกไปเจอราดซอสช็อคโกแลตมาให้นี่คือขัดใจเลย รู้สึกว่ามันไม่เข้ากันน่ะค่ะ ไปครั้งที่สองเจอราดซอสสตรอเบอร์รี่ ค่อยยิ้มออกหน่อย ส่วนเนื้อ panna cotta เค้านุ่มดีใช้ได้นะ

● Crème Brulee – เนื้อนุ่มเนียน ด้านบนเป็นน้ำตาล burn มาหอมๆกรอบๆ จัดว่าสอบผ่านค่ะ นี่ถ้ามีผลไม้สดตระกูลเบอร์รี่ท็อปมาให้ด้วยจะเป๊ะกว่านี้นะ

● Chocolate Lava – เจาะปุ๊บมีช็อคโกแลตหลั่งไหลออกมาปั๊บ ตัวแป้งด้านนอกอยากให้ผิวกรอบๆกว่านี้ แต่ตัวลาวารสชาติเข้มข้นดีงามค่ะ

● ซาลาเปาลาวา – กลายเป็นขนมยอดนิยมของที่นี่ถึงขนาดมีวางขายให้ซื้อกลับเป็นกล่องๆได้  เราลองทั้งแบบแป้งสีขาวธรรมดาและแป้งชาโคล ประทับใจกับความนุ่มสุดๆและไส้ที่รสชาติเข้มข้นกึ่งเค็มกึ่งหวานกำลังดี ชอบเลย

****-โปรโมชั่นสงกรานต์ (13-17 เมษายน 2560)-****

อ้างอิงข้อมูลจากหน้า Facebook ของทางร้านนะคะ  

1. ลูกค้ามา 4 ท่าน ฟรีล็อบเตอร์ 1 ตัว มูลค่า 1,100 บาท
: เฉพาะลูกค้ามา 4 ท่าน ที่จ่ายราคาผู้ใหญ่(ไม่รวมราคาเด็ก)

2. มา 4 คน รับบัตรสมาชิกฟรี มูลค่า 500 บาท (ใช้ลดราคาได้เลย)  1ใบต่อ 1บิล
: เช็คอิน #copperbuffet ถ่ายรูป โพสเป็นสาธารณะ
: ใส่แฮชแท็ก #ใส่ชุดไทยมาทานข้าวที่คอปเปอร์บุฟเฟต์
รวมเพื่อนที่มา 4 คน

3. สำหรับลูกค้าที่ #ใส่ชุดไทยมาทานข้าวที่คอปเปอร์บุฟเฟต์ 
- รับบัตรสมาชิกฟรี มูลค่า 500 บาท (ใช้ลดราคาได้เลย)
- จับรางวัลลุ้นทานฟรี มูลค่า 987 บาท
- (การแต่งชุดไทย ลูกค้าinbox มาสอบถามหรือโทรมาสอบถาม)
- ถ่ายรูปชุดไทยโพสเป็นสาธารณะเช็คอิน #copperbuffet  แท๊กโพส #ใส่ชุดไทยมาทานข้าวที่คอปเปอร์บุฟเฟต์

****-โปรโมชั่นเดือนเมษายน 2560-****

ในเดือนนี้สำหรับคนที่พลาดช่วงสงกรานต์ก็จะมีโปรนี้ค่ะ 

• จันทร์-ศุกร์ รอบกลางวัน ( เวลา 11.30 - 14.30 ) เหลือราคา 888 บาท (ส่วนลด 10%) , ราคาบัตรสมาชิก 789 บาท (ส่วนลด 20%) จากปกติ ราคา 987 บาท

• มา 4 ท่าน รับฟรี! Phuket Lobster 1 ตัว ในวันจันทร์-อังคาร ( เวลา 17.00 - 22.00 ) และ วันอาทิตย์ (ทุกรอบ) 

• เนื้อแกะจากออสเตรเลีย พร้อมเสิร์ฟในวันพุธ-ศุกร์ รอบ ( เวลา 17.00 - 22.00 ) และวันเสาร์ (ทุกรอบ)

เงื่อนไข : 

- เฉพาะลูกค้ามา 4 ท่าน ที่จ่ายราคาผู้ใหญ่ (ไม่รวมราคาเด็ก) 
- ลูกค้ามาไม่ถึง 4 ท่าน จะไม่ได้รับสิทธิ์นี้
- สำหรับผู้ถือบัตรสมาชิก Copper Buffet

ในแง่ฝีมือแล้วเรียกได้ว่าในภาพรวมคือสมศักดิ์ศรีเชฟระดับโรงแรม  ส่วนวัตถุดิบนั้นเอากันจริงๆถ้าเทียบคุณภาพกับราคา (เต็ม) ก็พูดไม่ได้ว่าถูกเว่อร์  เรียกว่าราคาสมเหตุสมผลจะตรงใจกว่า แต่พอมีโปรโมชั่นและส่วนลดต่างๆ ก็ทำให้รู้สึกดีงามคุ้มค่าน่าจัดยิ่งขึ้นไปอีก ฉะนั้นใครสนใจก็ลองเล็งโปรที่เหมาะใจแล้วแวะไปจัดกันได้เลยค่ะ